Document ID: 32005R2107

KOMISJONI MÄÄRUS (EÜ) nr 2107/2005,
21. detsember 2005,
millega muudetakse määrusi (EÜ) nr 174/1999, (EÜ) nr 2771/1999, (EÜ) nr 2707/2000, (EÜ) nr 214/2001 ja (EÜ) nr 1898/2005 piimasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikleid 10 ja 15, artikli 31 lõiget 14 ja artiklit 40,
ning arvestades järgmist:
(1)
Alates 1. jaanuarist 2006 tunnistatakse nõukogu 16. juuni 1992. aasta direktiiv 92/46/EMÜ, millega sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad, (2) Euroopa Parlamendi ja nõukogu direktiiviga 2004/41/EÜ (3) kehtetuks ning asendatakse Euroopa Parlamendi ja nõukogu 29. aprilli 2004. aasta määrusega (EÜ) nr 852/2004 toiduainete hügieeni kohta (4) ning Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erireeglid. (5)
(2)
Selguse huvides on asjakohane vastavalt kohandada direktiivile 92/46/EMÜ tehtud viiteid komisjoni 26. jaanuari 1999. aasta määruses (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta), (6) komisjoni 16. detsembri 1999. aasta määruses (EÜ) nr 2771/1999 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad või- ja kooreturul sekkumise osas), (7) komisjoni 11. detsembri 2000. aasta määruses (EÜ) nr 2707/2000 (milles sätestatakse nõukogu määruse (EÜ) nr 1255/1999 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga), (8) komisjoni 12. jaanuari 2001. aasta määruses (EÜ) nr 214/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega lõssipulbriturul) (9) ja komisjoni 9. novembri 2005. aasta määruses (EÜ) nr 1898/2005 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses meetmetega koore, või ja kontsentreeritud või kõrvaldamiseks ühenduse turult). (10)
(3)
Vastavalt määruse (EÜ) nr 1898/2005 artikli 1 punktile a peab määruse (EÜ) nr 1255/1999 artikli 6 lõike 2 kohaselt kokku ostetud sekkumisvõi, mida tuleks alandatud hindadega müüa, olema ladustatud enne 1. jaanuari 2003. Allesolevat kogust ja turuolukorda arvesse võttes tuleks kuupäev 1. jaanuar 2003 muuta kuupäevaks 1. jaanuar 2004. Seepärast tuleks eespool mainitud määruse artikli 1 punkti a muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 174/1999 artikli 1 lõige 4 asendatakse järgmisega:
“4. Määruse (EÜ) nr 1255/1999 artiklis 1 loetletud toodete puhul toetuse andmiseks peavad tooted vastama Euroopa Parlamendi ja nõukogu määruse (EÜ) nr 852/2004 (11) ning Euroopa Parlamendi ja nõukogu määruse (EÜ) nr 853/2004 (12) asjakohastele nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.
Artikkel 2
Määruse (EÜ) nr 2771/1999 artikli 5 lõike 1 punkt a asendatakse järgmisega:
“a)
nad on Euroopa Parlamendi ja nõukogu määruse (EÜ) nr 853/2004 (13) artikli 4 kohaselt heaks kiidetud ja neil on nõuetekohane tehniline sisseseade;
Artikkel 3
Määruse (EÜ) nr 2707/2000 artikli 3 lõige 6 asendatakse järgmisega:
“6. Käesoleva määruse I lisas loetletud toodetele antakse toetust üksnes juhul, kui tooted vastavad Euroopa Parlamendi ja nõukogu määruse (EÜ) nr 852/2004 (14) ning Euroopa Parlamendi ja nõukogu määruse (EÜ) nr 853/2004 (15) nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.
Artikkel 4
Määrust (EÜ) nr 214/2001 muudetakse järgmiselt:
1.
Artikli 3 lõike 1 punkt a asendatakse järgmisega:
“a)
nad on Euroopa Parlamendi ja nõukogu määruse (EÜ) nr 853/2004 (16) artikli 4 kohaselt heaks kiidetud ja neil on nõuetekohane tehniline sisseseade;
2.
I lisa joonealune märkus 5 asendatakse järgmisega:
“(5)
Lõssipulbri valmistamiseks kasutatav toorpiim peab vastama määruse (EÜ) 853/2004 III lisa IX jaos sätestatud nõuetele.”
Artikkel 5
Määrust (EÜ) nr 1898/2005 muudetakse järgmiselt:
1.
Artikli 1 punktis a asendatakse sõnad “1. jaanuar 2003” sõnadega “1. jaanuar 2004”.
2.
Artikli 5 lõike 1 teine punkt asendatakse järgmise tekstiga:
“Esimeses punktis viidatud või, kontsentreeritud või, koor ja vahesaadused vastavad Euroopa Parlamendi ja nõukogu määruse (EÜ) nr 852/2004 (17) ning Euroopa Parlamendi ja nõukogu määruse (EÜ) nr 853/2004 (18) nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.
3.
Artikli 13 lõike 1 punkt b asendatakse järgmisega:
“b)
vajaduse korral on nad määruse (EÜ) nr 853/2004 artikli 4 kohaselt heaks kiidetud;”
4.
Artikli 47 lõike 1 teine punkt asendatakse järgmise tekstiga:
“See vastab määruste (EÜ) nr 852/2004 ja (EÜ) nr 853/2004 nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.”
5.
Artikli 63 lõike 2 punkt a asendatakse järgmisega:
“a)
nad on määruse (EÜ) nr 853/2004 artikli 4 kohaselt heaks kiidetud,”
6.
Artikli 72 lõike b punkt ii asendatakse järgmisega:
“ii)
määruste (EÜ) nr 852/2004 ja (EÜ) nr 853/2004 nõuetele, eelkõige heakskiidetud ettevõtetes ettevalmistamise ja määruse (EÜ) nr 853/2004 II lisa I jaos sätestatud identifitseerimismärgistuse nõuetele vastavuse osas.”
7.
Artikli 81 lõige 1 asendatakse järgmisega:
“1. Või toimetatakse kasusaajale pakendites, millel on selgelt ja kustutamatult riiklik kvaliteediklass ja artikli 72 lõikele b vastav identifitseerimismärgistus ning üks või mitu XVI lisa lõikes 1 loetletud kannet.”
Artikkel 6
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2006, välja arvatud artikli 5 lõige 1, mida kohaldatakse alates 16. detsembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 2005

Labels: 7
0
17
5